
Es ku no bai na 
salu ta bai na 
awa 


Partisipashon 
di Parokia di 
La Bírgen di Coromoto 


Djasabra 16 di sèptèmber; 
santu sakrifisio di misa 18:00 
(ingles) i 19:30 pm. 


Djadumingu 17 di sèptèmber; 
Santu Sakrifisio di Misa 07:00 
i 10:00 am, 18:00 pm. 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Kor San Fransisco di Asis a pèrkurá pa animá santu sakrifisio di misa di djaweps 14 di sèptèmber. E selebrashon eukarístiko a konta entre 
otro ku Santa Komunion di dos hóben, grupo di orashon 'Señor de los Milagros de Buga' ku a selebrá nan fiesta tradishonal riba e fecha i tambe 
Allen Sint Jago kende tabata di fiesta. 


“NO TA KOS DI KANTA MAKAMBA” 


Kor San Fransisco di Asis na misa di Coromoto 


Partidonan di oposis- 
hon kontra pista di drift 

Pronóstiko di 


tempu pa Boneiru 


Djabièrnè 15 te Djasabra 16 Sèptèmber 2023 
Parsialmente nublá i predominantemente seku 


Periodo ku solo i prinsipalmente seku. E temper- 
atura máksimo lo ta aproksimadamente 35°C, e 
temperatura mínimo mas o ménos 29°C. E bien- 
tu ost ta predominantemente moderá, 3 te 4 Bft. 


Altura di ola: aproksimadamente 1.5 m (4-6 pia) 
ku resake di aproksimadamente 1.0 m (2-4 pia) 
for di direkshon nortost. 


* Altura di ola válido pa laman grandi 


KRALENDIJK -- Resi- 
entemente diputado Henny- 
son Thielman, diputado en- 
kargá ku naturalesa, tabatin 
un enkuentro ku represen- 
tantenan di organisashon- 
nan prominente di preser- 
vashon i rekuperashon di 
naturalesa na Boneiru. Un 
kunukero lokal ku un di e 
parselanan mas grandi di 
permakultura na nos isla, 
tambe tabata presente. 
Durante e enkuentro ku 
a tuma lugá na na Direkto- 
rado di Planikashon i De- 
saroyo, a pone énfasis riba 
e dedikashon kontinuo di 
Entidat Públiko Boneiru pa 


Diputado Thielman a topa ku Plataforma di Naturalesa 


un aserkamentu integrá di 
protekshon di medioambi- 
ente na Boneiru. 
E meta prinsipal di e 
enkuentro tabata pa laga 
e organisashonnan di na- 
turalesa sera konosí ku e 
diputado i e empleadonan 
públiko enbolbí. Kada or- 
ganisashon a presentá nan 
trabou i prioridatnan, loke a 
kondusí na un interkambio 
fruktífero di idea i strate- 
gia. Esaki ta marka inisio 
di un kolaborashon pro- 
metedor. 
Diputado Thielman a en- 
fatisá: “Rekuperashon efek- 
tivo di naturalesa na Bonei- 


ru ta eksigí kolaborashon, 
esfuersonan kordiná i un 
vishon riba término largu. 
Miéntras nos ta progresá, 
ta importante pa haña eki- 
librio entre e diferente sek- 
tornan di nos komunidat i 
e diferente interesnan i pa 
kontinuamente aspirá pa 
yega na solushonnan ku ta 
favorabel pa tur hende.” 
Diputado Thielman a 
anunsiá tambe e plannan 
pa un kumbre di naturale- 
sa i dentro di poko ta sigui 
mas detaye tokante esaki. 
E kumbre di naturalesa ta 
habrí pa aporte, no sola- 
mente di organisashonnan 
di preservashon di natura- 
lesa, pero tambe di sektor- 
nan manera agrikultura, 
peska i turismo. 
Optené 
konosementu 
durante e kumbre di natu- 
ralesa ta hunga un ròl krusi- 
al den dunamentu di forma 
na e strategia di naturalesa 
i desaroyo di Boneiru, ka- 
minda ta sigui ediká riba 
maneho eksistente. 
E organisashonnan ku a 
partisipá na e enkuentro ta 
enserá vários ophetivo di 
protekshon di naturalesa, 
manera preservashon di 


e palma Sabal endémiko 
di Boneiru di parti di Bon 
Bèrdè, rekuperashon inova- 
tivo di koral di parti di Reef 
Renewal Foundation i otro 
organisashonnan di natu- 
ralesa manera STINAPA, 
Caribbean 
Speleological 
Society, Echo Foundation, 
Sea Turtle Conservation 
Bonaire i e departamento 
Karibe Hulandes di WWF. 


Miéntras Boneiru ta bra- 
sa práktikanan sostenibel, 
e inisiativanan akí ta pone 
énfasis riba embolbimentu 
di komunidat ku protek- 
shon i fortikashon di e 
biodiversidat diverso di nos 
isla. Esaki na su turno lo 
mester sostené e medionan 
di eksistensia, siguridat di 
kuminda i resiliensia kon- 
tra kambio di klima. 


**Turtuga por usa e fèlt di mundu magnétiko pa 
nabegá nan kaminda bou di laman. Momentu ku 
turtuga solamente sali pa traha neishi, nan por usa 
e reflekshon di luna riba superfisie di oséano pa 
alkansá e awa. 
Una bes ku nan alkansá e oséano, nan por usa 
e fèlt magnétiko pa mantené nan orientashon pa 
landa leu for di tera. 
Den estado tempran di nan bida, e yunan no sola- 
mente ta siña pa usa e fèlt magnétiko pa nan move- 
mentu den awa, pero tambe nan ta siña e abilidat 
pa usa e konsientisashon magnétiko di lokalidat ku 
nan lo bai usa pa restu di nan biahe. 
Nan lo usa e fèlt magnétiko pa emigrá bèk na e 
bich natal una bes nan ta kla pa temporada di pone 
webu. 
Kon e seis sentido ta traha eksaktamente, ta leu pa 
haña sa. Ta sospechá ku tin sensornan inkluí den 
nan sesu òf nanishi. Esaki ta kompasnan chikitu ku 
ta hasi posibel pa kambia orientashon pa stimulá 
un sentido di e direkshon magnétiko. 


Bon pa bo sa 

“NO TA KOS DI KANTA MAKAMBA” 


Openbare 
Liquidatieaankondiging 


Stichting Fundashon Sedrebo, werd opgericht op 17 
september 2007 te Bonaire bij notaris Maarten Maartense 
en ingeschreven bij de Kamer van Koophandel en Nijverheid 
Bonaire onder registratienummer S-303, kondigt hierbij 
haar ontbinding en liquidatie aan. 


De stichting was voorheen actief met een bestuur 
bestaande uit twee bestuursleden, maar is al geruime tijd 
inactief bij de Kamer van Koophandel en Nijverheid Bonaire. 


Cactus Accounting Services N.V. is aangesteld als 
vereffenaar door het Openbaar Lichaam Bonaire. 


Het doel van deze aankondiging is om transparantie te 
bieden en ervoor te zorgen dat alle betrokken partijen op 
de hoogte zijn van het liquidatieproces. Wij zijn toegewijd 
om de liquidatie uit te voeren in overeenstemming met 
de geldende wetten en voorschriften, waarbij een eerlijke 
verdeling van activa onder onze crediteuren wordt 
nagestreefd en de verplichtingen worden nagekomen. 


Crediteuren van Stichting Fundashon Sedrebo worden 
verzocht hun vorderingen, samen met ondersteunende 
documentatie, in te dienen bij de liquidator binnen 15 
dagen na publicatie datum. 
Dit kan per email adres: info@cactusaccounting.com 


Kralendijk, 18 september 2023 


KRALENDIJK- 
“No 
ta kos di kanta makamba. 
Loke nan a hasi ta trèk e 
kompensashonnan pareu”, 
Norwin Nòchi Willem, 
konsehero di USIBO ta 
bisa. E ta referí na e ko- 
munikado di prensa di Ri- 
jksdienst Caribsich Neder- 
land (RCN). Aki ta duna di 
konosé ku entrante promé 
di òktober, ministerio di 
Asuntunan Sosial i Empleo 
ta oumentá ònderstant pa 
solteronan ku ta biba in- 
dependiente i penshun di 
biuda i wérfano (AWW) na 
Boneiru, Saba i Sint Eusta- 
tius. 
Ku esaki tur kompen- 
sashon mínimo di AOV, 
ònderstant i AWW ta na 
nivel di e punto di referen- 
sia mínimo sosial. 
“Nos no ta papia di e 
punto di referensia sino e 
mínimo sosial real”, Wil- 
lem ta agregá. E ta splika 
ku praktikamente a trèk 
e dos kompensashon so- 
sial aki pareu ku e demas 
kompensashonnan. 
“Nan 
ta loke a keda atras despues 
di subida di entre otro pen- 
shun di behes. Awor nan a 
trèk tur kos pareu.” 


E reakshon di Willem no 
ta sorprendente, mirando 
ku USIBO pa basta tempu 
ta lucha pa Hulanda stipulá 
un mínimo sosial. Ainda 
ta fresku den memoria kon 
Boneiru masalmente a ak- 
shoná den solidaridat. Na 
luna di mei un multitut 
grandi di hende a subi kaya 
pa protestá kontra e echo 
ku ainda no tin un mínimo 
sosial. Vários organisashon 
a uni forsa i nan kolab- 
oradónan a kana den e mar- 
cha pa igualdat. 
Por konklui ku e echo 
ku awor tur kompensashon 
mínimo di AOV, ònder- 
stant i AWW ta na nivel di 
e punto di referensia míni- 
mo sosial, no a hasi masha 
impreshon. “P’ami ainda 
nos no a yega. Ami ke pa e 
rapòrt di komishon Thodé 
sali. Nos sa kaba ku e míni- 
mo sosial lo ta den 1800 
pa 1900 dòler. Esei nos ke 
pretu riba blanku. I mester 
introdusí esaki promé di 
yanüari 2024 òf den e pro- 
mé seis luna di aña 2024”, 
Cherel Kwidama presidente 
di sindikato AFBW ta bisa. 
Awor tur wowo ta riba e 
rapòrt di komishon Thodé 


ku ta investigá e montante 
di e mínimo sosial. Pa n 
di sèptèmber e rapòrt aki 
mester subi riba mesa. “Tur 
hende hala faha mara, ei 
ta bin doló. Esun ku tin ku 
karg’e ta gobièrnu i e du- 
nadó di trabou”, segun Wil- 
lem. E ta haña ku gobièrnu 
mester introdusí medidanan 
pa baha gastu i e no tin ma- 
sha kompashon pa ku e du- 
nadó di trabou. “For di 2010 
e dunadó di trabou ta drumi 


riba kusinchi di sèn. Nan no 
mester paga impuesto riba 
ganashi i a baha prima di 
trabou. Nan a hinka esaki 
den nan saku.” Sí, e ta haña 
ku mester bini un supsidio 
pa dunadó di trabou pa ku- 
bri e subida te na momentu 
ku e situashon stabilisá. 
Miéntras 
sindikalismo 
ta boga pa un mínimo so- 
sial, Burney El Hage den un 
programa radial ta spièrta 
komunidat. “Mínimo sosial 


no ta kai fo’i shelu. Ta nos 
tur huntu a krea un realidat 
ku pa bo biba na Boneiru 
bo mester tin por lo mé- 
nos 2 mil dòler pa luna”, El 
Hage ta suprayá. 
Sinembargo Willem ta 
enfatisá un solo kos. 
“Meskos ku no por stòp 
e desaroyo di Boneiru, no 
por para e preshon ku un 
hende mester haña entrada 
hustu. Sino nunka lo por 
bringa pobresa.” 


KRALENDIJK – E 
obra di arte biahero ‘Trip- 
pin’, di artista Fred Ros, 
entretantu a bishitá hopi 
sitio na Hulanda. E obra 
den forma di un buní di 
sinku meter largu trahá di 
stal, e lunanan ku ta bini 
ta biaha ainda mas aleu 
dor di Hulanda, promé ku 
e yega Boneiru. 
Siman atras por a mira 
e obra na Grand Prix For- 
mule 1 na Zandvoort. Du- 
rante e dianan mundial di 
haf na Rotterdam, tambe 
por a mira e obra. Pa es- 
aki mester a buska ‘Trip- 
pin’ na Hoek van Holland 


Obra di arte ‘Trippin’ 
pronto na Boneiru 


i ku un toubot a hib’é Rot- 
terdam. 
Seguidamente a pone 
e obra riba un ponton na 
Maritiem Museum Rot- 
terdam. E artista a tene un 
lektura na e museo djadu- 
mingu tres di sèptèmber. 
E luna akí a tene tambe 
un seshon di foto ku un kan- 
tidat di e mihó shèfkòknan 
di Hulanda. A saka foto 
di nan ku e obra den nan 
propio restorant. Jonnie i 
Thérèse Boer, ku nan dos 
restorantnan, a partisipá 
na e seshon di foto ku nan 
restorantnan Libreije na 
Zwolle i Brass Boer na Bo- 


neiru. Banda di esei, por 
mira e obra na e bolsa di 
horeca na Rotterdam di 
18 pa 20 di sèptèmber. 
Na inisio di òktober 
‘Trippin’ ta nabegá ku 
barku for di Rotterdam 
pa Noordzee. Esaki ta 
forma un símbolo pa e 
biahe pa Boneiru. 
E artista ke laga e obra 
krese te na un ikono pa 
Boneiru. Esaki ta forma 
e símbolo di e biahe pa 
Boneiru, e monumento 
famá bou di awa. Pa esa- 
ki e artista ta traha huntu 
ku STINAPA i Entidat 
Públiko Boneiru. 

POLÍTIKA 


KRALENDIJK- Mién- 
tras e edisio di Passangra- 
han praktikamente ta den 
su estado original, por nota 
kambionan moderno den e 
sala di reunion. Ya pa al- 
gun dia a reanudá reunion- 
nan den sala di Passangra- 
han. 
Edisio di Passangrahan 
ta riba lista di monumento. 
Esaki ta niká ku no por 
kambia nada na e edisio 
òf pone material nobo òf 
parti nobo na e edisio. 
Pero si por agregá material 


Sala di Passangrahan modernisá 


den e edisio pa hasi e uso 
mas efektivo. Durante re- 
union di Konseho Insular i 
Komishon ho por nota ku 
algun miembro ainda mes- 
ter kustumá ku e teknologia 
nobo. 
“E sistema oudiovisual 
a haña un ‘upgrade’. E ta- 
bata hopi bieu. Ku e siste- 
ma nobo drástikamente a 
mehora tantu e kalidat di e 
oudio komo esun di video”, 
grir Aren de Wol a bisa 
BONERIANO. 


KRALENDIJK – No 
mester lubidá ku parti- 
donan den oposishon, De- 
mokrat prinsipalmente, a 
vota kontra i te ku awe nan 
ta kontra e proyekto di drift 
i drag akí ku a inougurá 
djadumingu último. Esaki 
Din Domacassé di MPB ta 
trese dilanti den un komu- 
nikado. 
“Unabes ku e sèn ta- 
bata riba mesa, Diputado 
Kroon, Indebon i diferente 
otro persona i instansia ku 
semper a karga ku e de- 
porte aki, a pone ku awe 
Boneiru tin su pista di drift 
i dentro di poko su pista di 
drag”, segun Domacassé. 


Partidonan di oposishon kontra pista di drift 


“Mi ta kontentu ku e de- 
portistanan di drift i drag 
awor tin nan propio pista pa 
praktiká nan deporte i no 
mester di bai kore riba ka- 
minda di Sorobon, ku tur e 
konsekuensianan di siguri- 
dat i ku polis ta na kareda 
nan tras. Mi ta kontentu 
tambe pa e públiko ku ta 
gusta wak e deporte akí. “ 
Di akuerdo ku Doma- 
cassé, awor ta importante 
pa tur hende kuida e pista 
di drift akí. Gobièrnu na su 
turno mester pone un bon 
plan di mantenshon pa ga- 
rantisá ku e pista por keda 
usá dia den dia afó. 
Domacassé ta konkluí: 


“Un bes mas pabien na tur 
ku a yuda pusha e proyekto 
aki i pabien tambe na tur 


ku ta praktiká e deporte di 
drift i drag. Laga nos huntu 
sigui sostené e deporte aki. 


Nos a demostrá ku ora nos 
traha huntu positivamente 
nos ta logra!” 


Suèldu di nos gobernantenan 


K R A L E N D I J K - 
Djaweps 14 di sèptèmber 
grier interino Aren de 
Wol, 
públikamente 
a 
menshoná e montante ku 
kada gobernantenan di Bo- 
neiru ta risibí. El a amplia 
tokante e entrada di e fun- 
shonarionan públiko aki 
i tambe e kompensashon. 
Pues henter e rekompensa 
nansiero ta stipulá den un 
dekreto. De Wol a splika 
ku e dekreto aki ta konta te 


ku e próksimo elekshon. 
E montantenan aki ta 
pa aña i ta konta entrante 
promé di yanüari 2023. 
Un gezaghèber ta risibí 
119.914 dòler i 10% komo 
kompensashon pa ku e tra- 
bou. Un diputado ta risibí 
pa aña 93.099 dòler i 6% di 
kompensashon. Kada kon- 
sehal ta risibí pa aña 9822 
dòler i e kompensashon 
ta un montante ho, 13 
dòler pa aña. 

KRALENDIJK – Me- 
horashon 
i 
mantenshon 
di Kaya Aruaco, un otro 
proyekto di den kuadro di 
mantenshon i drechamentu 
di kaya, a ser realisá den- 


Fase 2 na turno 
Promé fase Kaya Arauco finalisá 


tro di un periodo di tempu 
rápido. Riba 11 di sèptèm- 
ber, e kontratista enkargá 
ku e tarea, a kuminsá ku 
e trabounan di ponementu 
di un kapa di asfalt i kon- 


sekuentemente a terminá 
ku e trabounan siguiente 
dia. Asina diputado Henny- 
son Thielman ta partisipá. 
E trabounan a kana de- 
bidamente konforme plani- 


kashon i satisfakshon. Ta 
trata di e promé fase di e 
proyekto pa drecha i man- 
tené e kaya akí ku ta konek- 
tá bario di Hato ku Nort’i 
Saliña. 


Alivio 
Na komienso di luna di 
yüni último, diputado en- 
kargá ku Planikashon i 
Desaroyo, sr. Hennyson 
Thielman, huntu ku su ko- 
lega diputado Pablo ‘James’ 
Kroon, a anunsiá inisio di e 
promé fase, kual ta konsistí 
di trabounan pa drecha e 
kaminda, ku ta kondusí en- 
tre otro pa e establesimentu 
di Curoil. Entidat Públiko 
di Boneiru, den persona 
di e mandatario a enfatisá 
importansia di e kaya kual 
no ta pa solamente e pueblo 
(konsumidó) i empresanan 
ku ta hasi uso di e karetera 
pa yega na e establesimentu 


di Curoil. Tambe pa em- 
pleadonan di e kompania 
di kombustibel, ku tur dia 
ta hasi uso di e kaya, ku, 
pa yega nan boka di trabou. 
Partikularmente den tem- 
porada di áwaseru e kamin- 
da ta bira intransitabel. 
Ku 
orguyo 
diputado 
Thielman ta anunsiá na- 
lisashon di e promé fase, ku 
sigur lo trese un alivio. 


Fase 2 
Ta papia di e promé fase, 
ya ku e intenshon ta pa den 
e segundo fase sigui drecha 
e loke ku a keda di Kaya 
Aruaco pa asina por garan- 
tisá e konekshon ku Nort’i 
Saliña den su totalidat. 
Pronto lo duna mas infor- 
mashon tokante di e trabou- 
nan relashoná ku e segundo 
diputado Thielman ta duna 
di konosé. 


Agènda 


REUNION KOMISHON FIHO (B&O) 


Djamars 19 di sèptèmber 2023 pa 16:00 or ta tuma lugá un reunion kombiná 
di komishonnan fiho B&O, S&Z, R&O, T&H i I&K den sala di reunion di 
Konseho Insular na Passangrahan. 


1. Apertura/partisipashon; 


2. Oportunidat pa suidadano hiba palabra; 


3. Dokumentunan ku a drenta; 


4. Stipulashon di agènda; 


5. Stipulashon di relato kòrtiku i lista di desishon di 6 di desèmber 2022 i 11 di 


yüli 2023; 


6. Splikashon di e promé raportahe di ehekushon (UR) i e promé kambio di 


presupuesto (BW) 2023; 


7. Splikashon di e di dos raportahe di ehekushon 2023 i e di dos kambio di 


presupuesto di Entidat Públiko Boneiru; 


8. Splikashon tékniko di e diseño di presupuesto 2024 i di esun di mas aña; 


9. Klousura. 


Ta invitá Kolegio Ehekutivo. 


Ta 
publiká 
e 
konvokashon 
akí 
riba 
e 
parti 
públiko 
di 
e 
sistema 
di 
informashon di Konseho Insular (www.konsehoinsular.com). Te asina leu ku 
ta aplikabel, e dokumentonan konserní manera kustumber ta na Grefi na 
disposishon. Ta transmití e reunion akí live riba TV, e página di i Youtube i e 
website di Konseho Insular. 


R. Groenman 
Presidente Komishon B&O 


KRALENDIJK -- Di- 
rektorado 
Komunidat 
i 
Kuido ta kuminsá e luna 
akí ku un prueba pa coach 
siudadanonan surdu di 18 
aña i mas grandi. E prueba 
ta tambe pa personanan 
riba 18 aña ku limitashon 
intelektual leve. 
Ta bai pa adultonan 
ku kompará ku hendenan 
di nan edat, ta pensa na 
un nivel mas abou. Òf tin 
problema ku kosnan ku pa 
hendenan di nan edat ta 
normal. Hopi biá ta difísil 
pa nan komuniká ku otro 
hende, no por mira na nan 
ku nan tin un limitashon. 
Ta ofresé e coaching 
tambe na un grupo di klien- 
te di Fundashon Akseso. E 
klientenan akí den bida dia- 
rio tin problema pa parti- 


Tambe pa personanan riba 18 aña ku limitashon intelektual leve i klientenan di Akseso 
Prueba pa coach personanan surdu 


sipá den komunidat. Inten- 
shon ta ku tur partisipante 
na e coaching, ku e guia i 
atenshon korekto, ta siña 
yuda nan kurpa mihó den 
komunidat. 
For 
di 
investigashon 
na Boneiru, a resultá ku e 
siudadanonan akí tin pro- 
blema pa por ehèmpel haña 
un trabou adekuá pagá, òf 
pa haña un kas. 
Den e prueba tin lugá 
pa mas o ménos 40 par- 
tisipante. Un parti di nan 
a yega di sigui un kurso 
den pasado na Fundashon 
FORMA. Un otro parti di e 
partisipantenan ta konsistí 
di klientenan di Akseso, òf 
klientenan di un intérprete 
di lenga di seña. 
Durante e coaching ta 
traha ku kada partisipante 


pa mira ki yudansa e ke. 
Pues ta ofresé e partisipan- 
tenan yudansa personalisá. 
Pa partisipantenan surdu 
tin un intérprete di lenga di 
seña presente. 
Entrenadónan 
spesial- 
mente prepará, ta coach e 
partisipantenan. E osina 
lokal LOF BV, ta responsa- 
bel pa coach di partisipan- 
tenan i entrenamentu di e 
life coachnan. 
Por lo pronto e prueba 
ta pa e periodo di sèptèm- 
ber te ku desèmber 2023. 
Direktorado Komunidat i 
Kuido ta spera ku despues 
di evaluashon di e prueba, 
por coach partisipantenan 
nobo. 
Via e prueba ku life 
coaching, e direktorado ke 
haña un bista kiko e par- 
tisipantenan mester riba 
e tereno di entre otro for- 
mashon, trabou i salú. Ku e 
informashon ei, e direkto- 
rado por hasi proposishon i 
huntu ku otro organisashon 
traha plan pa e gruponan 


akí. Bo konosé un persona 
surdu riba 18 aña, òf un 
persona riba 18 aña ku un 
limitashon intelektual leve i 
bo ke duna e persona akí su 
nòmber pa den futuro haña 


coaching, manda e ora ei un 
app pa LOF BV na number 
777 6979. Òf pasa durante 
ora di osina na Direkto- 
rado Komunidat i Kuido, 
Kaya Neerlandia 40. 

BO PENSAMENTUNAN TA 
MOLESTIÁ BO? 


“O SEÑOR, Bo a saminámi i Bo konosémi.” Salmo 
139:1(BS) 


Sigur lo bo tin lucha pa ku: no sinti bo balorá, apresiá, 
skuchá òf komprondé. 
Ta manera bo so tin ku pasa den kosnan difísil i bèrg- 
wensa. 
Mi ke animá bo ku e versíkulo di awe. 
Sí, abo lesadó, Dios konosé bo promé ku bo tabata 
formá den barika di bo mama. Jeremias 1:5a “Promé 
ku Mi a formabo den barika, Mi tabata konosébo, i 
promé ku bo a nase,” 
I asta e drachinan di ami i abo su kabes tur ta kontá. 
Lukas 12:7a “Di bèrdat, asta e drachinan di kabei riba 
boso kabes, tur ta kontá.” 
Waw ki maravioso tòg? 
I Señor Dios konosé nos palabranan kompletu promé 
ku nos papia nan. Salmo 139:4 “Promé ku tin un pa- 
labra riba mi lenga, ya Bo konosé esaki kaba, O SE- 
ÑOR.” 
Esaki ke men ku no tin parti di nos, ku ta skondí pa 
Dios, òf ku E no sa di dje, i ku ta un sorpresa pE. 
P’esei ora ta parse ku bo no ta keda tumá na kuenta, òf 
balorá, òf ta parse ku ta abo so ta pasando den situ- 
ashon duru pa ku bo salú, trabou, famia, finansa, matri- 
monio, sabi ku nos Kreador sa. E ta konsiente di kada 
kondishon ku bo ta den. P’esei bin i tuma refugio serka 
i den djE, pasobra E sa mas mihó ku tur otro kon bo ta, 
kiko bo ta pensa i sinti. E ta stima bo i ke yuda bo. 


Awor pakiko sigui lucha ku pensamentu ku ta molestiá 
bo, ku duda i bèrgwensa kaminda Dios ke yuda bo i 
duna bo viktoria riba nan? 


Diannenara Mercera 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Piskabon Ernest de Lanoy 
13.00 Aki Boneiru: 
Echo 
14.00 Herensia Korsou: 
Daphne Kibbelaar 
15.00 BAPA: 
Wilhelmina van den Broek - 
Barku Eendracht 


16.00 Herensia: 
Thelma de Palm 
17.00 Aki Boneiru: 
Ruta Wayaka 2020 
18.20 Herensia Korsou: 
Cynthia McLeod 
19.30 Puerto Latino: 
Luis Zárraga 


20.00 Herensia: 
Lucille Berry-Haseth 
21.00 Aki Boneiru: 
School of Performing Arts 
Bonaire 
23.00 BAPA: 
Armando (Rudy) Lampe (pader) 


Djadumingu 17 Sèptèmber 2023 


Djasabra 16 Sèptèmber 2023 


12.00 Herensia: 
Lucille Berry-Haseth 
13.00 Aki Boneiru: 
School of Performing Arts 
Bonaire 
15.00 BAPA: 
Armando (Rudy) Lampe (pader) 
16.00 Herensia Korsou: 
Franklin Curiel 


17.00 Aki Boneiru: 
Robby Schouten 
18.00 Herensia Korsou: 
Marcelo Urvina 
19.00 BAPA: 
Noël Gustav & Johannes 
Boekhoudt 


20.00 Aktualidat: 
Rudy Jacobs 
21.00 Aki Boneiru: 
Maskarada 2020 
22.00 Herensia: 
Pastor Daniel Duffis 
23.00 BAPA: 
Munje Oduber - Wine Fransen 


KRALENDIJK – E 
video app TikTok, a haña 
un but di 3 mion euro 
pa kompartí privasidat di 
muchanan den Union Eu- 
ropeo i dentro di tres luna 
mester hasi adaptashon. 
Esaki e kachó di guardia Ir- 
landes, a anunsiá na nòmber 
di tur supervisor den Union 
Europeo. A imponé e but pa 
violashonnan durante sinku 
luna na 2020. 
Ya pa hopi aña tin hopi 


Debí na kompartí privasidat di mucha 
But di 345 mion euro pa TikTok 


atenshon pa e manera riba 
kua TikTok ta atendé ku su 
gruponan di meta yòn. E 
app akí ta hopi popular bou 
di tinernan yòn i tambe bou 
di mucha bou di 13 aña, ku 
osialmente no por hasi uso 
di esaki. 
Aleid Wolfsen, presi- 
dente di Autoriteit Persoon- 
sgegevens, ta papia di un 
violashon hopi serio. Hopi 
mucha ta usa e app i pues 
esaki ta toka tambe hopi 


mucha. E kongurashon- 
nan no tabata bon i dor di 
esaki a kondusí ku mucha- 
nan na un manera no kla, 
por a atendé ku nan priva- 
sidat no amikal. 
E investigashon a ku- 
minsá serka di e supervi- 
sor Hulandes, pero e mester 
a pasa esaki over pasobra 
TikTok su osina ta esta- 
blesé na Irlanda. 
TikTok no ta di akuerdo 
ku e desishon i a indiká ku 


e krítika di e kachó di guar- 
dia ta papia di funshonnan 
ku e kompania a adaptá 
hopi promé ku e investi- 


gashon a kuminsá. 
E empresa ta konsiderá 
pasonan siguiente den esa- 
ki. 

NILO 
Trankilo 


Awe Nilo Trankilo, te 
konta boso di e famoso 
"Bleki di Lechi" di mar- 
ka "Nomad" di mi tata 
Shon Bubu Emerenci- 
ana (qepd), ku a wòrdu 
resiklá i bira su "Bleki di 
Spar". Mira e potrèt. 
Ta masha hopi kos 
interesante i prèt tin ku 
por konta di Shon Bubu 
aki. 
Esnan ku sa òf ta 
kòrda, Shon Bubu aki 
tabata kue karga riba 
waf, na barku di fruta i 
na aeropuerto i sa kore 
hiba esakinan pa ne- 
goshinan spesialmente 
den Playa, Antriol, Ni- 
kiboko, Nort Saliña i 
bisindario. Algun ne- 
goshi i toko ku Shon 
Bubu sa hiba karga p’e 
ku ami Nilo Trankilo ta 
kòrda ta: 


E famoso blek’i lechi/ sparpòt 


Casa Roys, Toko Car- 
men, JC Herrera, Casa 
Julio, Casa Pana, Bata, 
Zeezicht, Botica Bonaire, 
Cambes, Toko i Fruteria 
El Progreso di Boeisi, pa 
e Toko di Monchin So- 
liana, pa famia Imelda 
Marchena na Playa Pa- 
riba tabata transportá 
kaha di ròm i sigaria, 
Toko di Tacu Boekhoudt 
ku tabata kaminda ku E- 
teras ta aworakí, Toko di 
Manina Diaz ku tabata 
pegá kaminda Hitess ta 
aworakí, Toko di Jaspu 
of Jasper na Antriol, Toko 
di Chandi na Nikiboko, 
Toko di Leoncio "Yon" 
Hart na Nikiboko. Aki bo 
tabata haña ròm chino 
kumpra, 
Toko di Tita de Palm, 
Toko na subida di Nort’i 
Saliña kaminda aworakí 


tin un chines 
Toko di Shon Nini i 
Ons Hoekje i Toko di 
Dan na Nikiboko pegá 
ku panaderia Seruva. 
Tambe pa hotèl Zeebad, 
hotèl Bonaire, hotèl Ha- 
bitat serka Captain Don 
Steward. 
Asina tin hopi lugá ku 
Shon Bubu tabata hiba 
karga p’e. 
Tambe e sa kue òf 
yena barí di 218 liter di 
kerosin i hiba spesial 
pa e Tokonan kaminda 
ku nan tabata rebendé 
bòter di kerosin na bòter 
di un galòn. 
Pa sùit di e busto di 
Simon Bolivar i pariba di 
Telbo tabata tin un pòmp 
di gasolin i einan Shon 
Bubu tabata bini ku e 
barí bashí den e baki di 
su F150 pikòp i ta yena 
esaki. 
I ora ku yega na e 
Toko òf sitio pa baha e 
barí di kerosin, ta bira 
esaki pon’e drumi riba 
su banda den e baki dje 
pikòp i lor’e lag’e kai riba 
un tayer patras di e outo. 
Na tur e toko nan ku 
mi a menshoná Shon 
Bubu sa hiba kerosin. 
Tambe Shon Bubu sa 
hiba fruta i kach’i bakoba 
i kaha di batata di barku 


di fruta pa tur e Tokonan. 
Pa e transporte di kar- 
ga i kerosin ei e sa haña 
hopi sèn chikí ora ku e 
wòrdu pagá. Esta sèn lòs 
i no di papel. 
Pues e tabata risibí 
basta sèn grandi=1 sèn, 
plaka=2.5 sèn, locha=5 
sèn, 
depchi=10 
sèn, 
diesplaka=25 sèn, heldu/ 
florin/bubu=100 
sèn 
i 
fuerte=2.5 heldu. 
Awor na kas, Shon 
Bubu tabata warda tur 
e sèn chikí nan ei den 
e famoso Bleki di Lechi 
di marka Nomad ku e la 
resiklá i konbertí den su 
sparpòt. Mira e potrèt. 
For di e tempu ei ya 
nan tabata resiklá pa bo 
sa. 
Mi a lanta haña mi tata 
ku e bleki di lechi di spar i 
te ainda despues di sigur 
60 aña e bleki tei. Mi tin 
e bleki wardá den kashi 


kaminda semper e ta- 
bata wardá. 
Esei tabata su spar- 
pòt na kas. 
Aparte di e sèn nan 
den e bleki, bo tabata 
haña den e bleki tambe 
poko konoflok i hopi fe- 
neta. Awor mi no sa pa 
kiko e konoflok nan ta- 
bata, pero e feneta nan 
si mi sa bon bon. 
Paso ora ku nos ta 
pone e stul ku e kaha 
di batata ariba i rèk pa 
yega kaminda e bleki ta 
i hinka man den e bleki, 
hopi biaha e feneta nan 
tabata hinka nos man. 
Esei ta pa siña bo 
no mishi. Sabiduria di e 
grandinan. 
E famoso Bleki di 
Lechi Nomad di Spar 
ei a karga hopi sèn den 
e tempu nan aya, pero 
awendia e ta blo blo 
bashí. 


KRALENDIJK- En- 
trante promé di òktober, 
ministerio di Asuntu- 
nan Sosial i Empleo ta 
oumentá ònderstant pa 
solteronan ku ta biba in- 
dependiente i penshun di 
biuda i wérfano (AWW) 
na Boneiru, Saba i Sint 
Eustatius. Ku esaki tur 
kompensashon mínimo di 
AOV, ònderstant i AWW 


Oumentu di ònderstant pa soltero i AWW 


ta na nivel di e punto di 
referensia mínimo sosial. 
Na Boneiru, e kom- 
pensashon pa biba inde- 
pendiente pa soltero den 
ònderstant ta subi ku 32 
porshento, na Saba ku 
,1 porshento i na Sint 
Eustatius ku 9,4 por- 
shento. Debí na e subi- 
da akí, solteronan ku ta 
biba independiente i ku 


tin derechi riba ònder- 
stant (kompleto), ta risibí 
un kompensashon sosial 
igual na e punto di re- 
ferensia mínimo sosial. 
Komo ku ta paga e ònder- 
stant pa kinsena, esaki ta 
niká un oumento di 3 
dòler pa kinsena pa sol- 
teronan ku ta biba inde- 
pendiente na Boneiru. Na 
Saba e kompensashon so- 


sial pa kinsena pa soltero- 
nan ku ta biba indepen- 
diente ta subi ku 8 dòler 
i na Sint Eustatius ku 22 
dòler. 
Ta oumentá e AWW 
tambe entrante promé 
di òktober na nivel di e 
punto di referensia míni- 
mo sosial. E montante di 
AWW pa por ehèmpel bi- 
uda for di 8 aña, ta subi 


na Boneiru ku 111 dòler, 
na Saba ku 98 dòler i na 
Sint Eustatius ku mas òf 
ménos 19 dòler, pa un to- 
tal di 1.030 dòler pa luna 
na Boneiru, 1.171 dòler na 
Saba i 1.101 dòler pa luna 
na Sint Eustatius. 
Wak riba www.rijks- 
dienstcn.com pa tur mon- 
tantenan di seguro sosial 
den 2023. 

B’a mira Tonchi, tin 7 dia di 
Regata pa nos gosa. 
Awèl si, pero awó dikon nos no 
por haña 7 dia liber pa selebrá? 


Añanan turbulento den parokia (5) 


Pa: Bòi Antoin 


No tin duda ku parokia di Rincon ta e parokia di mas difísil di tur e tres paroki- 
anan katóliko na Boneiru. Ta hopi kos a pasa den e 165 aña di eksistensia di 
e parokia aki. Pastornan di e parokia aki, yamá Sint Martinus (San Martin) di 
1858 pa 1908 i desde 1908 Sint Ludovicus (San Ludovico òf San Luis Bertran), 
a duna su pastornan hopi doló di kabes. I tin pastor tambe ku a duna e paro- 
kianonan doló di kabes. 


Afèr di sosiedat 
Rincon 
na 
kuminsa- 
mentu di añanan trinta ta- 
bata konosé dos sosiedat 
di entiero. Den boka di 
pueblo tabata papia hopi 
bia di ‘sosieteit’. Ta un so- 
siedat, forma di koperativa, 
den kua miembronan ta 
kontribuí finansieramente 
pa yuda otro kubri nan 
gastunan di entiero. E so- 
siedatnan di Rincon tabata 
Sociedad San Antonio de 
Padua (San Antoni) i So- 
ciedad San Ludovico. 
E promé sosiedat aki 
tabata konosí tambe komo 
‘sosiedat di pueblo’ i esun 
otro ‘sosiedat chikí’. Pastor 
di Rincon no tabatin nada 
di bisa den Sociedad San 
Antonio, pero sí den Socie- 
dad San Ludovico. 
Rincon tabatin un forle- 
stu nombrá pa pastor. Pero 
komo ku pastor tabatin hopi 
di bisa den Sociedad San 
Ludovico, parokianonan di 
Rincon tabata asosiá e for- 
lestu aki ku sosiedat chikí. I 
dirigentenan di San Antoni 
òf sosiedat di pueblo no 
tabata masha kontentu ku 
e forlestu ku tabatin den e 
tempu di Pastor de Barban- 


son, ku tabata pues Adri- 
aan Rufenberg. 


Pasku turbulento 
Selebrashon di Pasku 
1931 a bai trankil, pero djis 
despues di Pasku algun 
miembro di Sociedad San 
Antonio ta na porta di pas- 
torí pa informá Pastor de 
Barbanson ku nan a nom- 
bra un forlestu nobo. Pa- 
stor ta haña ku riba su mes 
e sosiedat aki mes mester 
sa kiko e ta hasi, pasobra 
pastor no tin nada di aber 
ku e sosiedat aki. Pero 
den e kaso aki nan a dis- 
idí di nombra un forlestu pa 
parokia di Rincon i esaki si 
ta algu ku no ta toka nan. 
Pastor a djis tuma nota di 
loke nan a bin bis’é, pero 
el a splika nan ku e tin su 
propio forlestu i ku ta sola- 
mente e persona aki, pues 
Adriaan Rufenberg, ta for- 
lestu ofisial di parokia. 
Loke Pastor de Barban- 
son a mira ku tin tras di 
e akshon aki di Sociedat 
San Antonio de Padua ta 
lo siguiente: E asina yamá 
‘doño di morto’ te awor 
mester paga fl.5,— pa for- 
lestu i esaki nan ta haña 


un tarifa muchu haltu, sigur 
den e tempu malu ku ta- 
batin den e añanan ei na 
Rincon. 
Pastor por komprondé 
e pensamentu aki, pero e 
ora ei Sociedad San Anto- 
nio de Padua mester kana 
otro kaminda i no disidí pa, 
riba nan mes, nombra un 
forlestu pa Rincon. 
Dia 7 di yanüari 1932 
e asuntu di forlestu pa 
Rincon a yega te serka 
Gezaghebber ku mester 
a intervení. Gezaghebber 
a disidí ku e ta nombra e 
forlestu di Rincon, Adriaan 
Rufenberg, alabes komo 
forlestu ofisial di gobièrnu. 
Pero e forlestu aki ta haña 
mas responsabilidat. Asina 
e mester regla e papelnan 
ofisial pa gobièrnu na mo- 
mentu ku morto kai. E mes- 
ter hasi deklarashon ofi- 
sial di un persona ku muri. 
Tambe e mester laga yama 
dòkter pa konstatá morto. 


Iregularidat 
Bon kla e promé manda- 
tario a mustra e delegashon 
di Sociedad San Antonio de 
Padua ku e no ta ni pensa 
di kambia Rufenberg pa un 


otro forlestu. Gezaghebber 
a bai mas leu, bisando ku 
e ta bai atendé tambe ku 
e inhustisianan ku a tuma 
lugá den direktiva di Sosie- 
dat San Antonio de Padua. 
I ku den futuro lo paga 100 
florin na lugá di 150 florin 
pa morto. 
Tabatin iregularidat fi- 
nansiero tambe den e so- 
siedat, kaminda tin 4 doño 
di morto ku a haña resibu 
ku nan a risibí pago di 150 
florin, pero en realidat nan 
no a haña tur e plaka aki. 
Dia 21 di yanüari 1931 
Pastor de Barbanson ta 
hasi un bishita kòrtiku 
serka Gezaghebber Her- 
man Schotborgh, den kua 
e mandatario ta pidi pastor 
pa dun’é algun aklarashon 
riba e kestion di forlestu. 
Schotborgh a kuminsá na 
splika ku gobièrnu no kono- 
sé ofisialmente e funshon 
di forlestu, pero e mes tam- 


be ke duna mas tantu ko- 
perashon posibel na e are- 
glo di pastor, di manera ku 
pastor mes tambe, te asina 
leu e bini den kontakto ku e 
persona aki, lo rekonosé e 
forlestu aki. 
Mas aleu Gezaghebber 
Herman Schotborgh a bisa 
ku el a yama e dirigentenan 
di Sociedad San Antonio 
de Padua serka dje pa bisa 
nan e bèrdat bon kla. Esta 
ku e no ta dispuesto di sinta 
warda riba niun bòmbòshi 
kousá pa dos tres echadó 
di baina ku tin poder den 
San Antoni. Gezaghebber a 
ordená tambe e hendenan 
di San Antoni pa dentro di 
10 dia forma un komishon 
ku lo kontrolá bukinan di e 
sosiedat, komo ku parse 
asuntunan finansiero di e 
sosiedat tabata tur bruá. A 
dura basta, pero na luna 
di yüni porfin e afèr di San 
Antoni a yega na un fin. 


Gezaghebber Herman Schotborgh 

Durante e selebrashon di Dia di Boneiru den Parke Wilhelmina, a anunsiá e ga- 
nadónan di e kompetensia di pintamentu ku Entidat Públiko Boneiru a organisá. 
E kompetensia tabata den kuadro di historia di Boneiru i konservashon di kultura i 
naturalesa. Riba e fotonan momentu di entrega di premio na e ganadónan. 


Ganadónan kompetensia di pintamentu 


KRALENDIJK— Na 
Kaya Lelie den oranan di 
atardi, polis a haña noti- 
kashon di un pikòp ku lo 
mester tabata na kandela. 
Na yegada di patruya a 
topa ku un pikòp stashoná 
bou di un dak den kurá di 
e kas. Abitantenan mes a 
logra paga e kandela. Esaki 
a pèrkurá pa molèster di un 
kantidat di huma. Brantwer 
a yega na e sitio pa terminá 
e trabounan i a pèrkurá pa 
tur kos tabata bou di kòn- 
tròl. No tabatin herido. E 
vehíkulo i parti di e dak 
ku e outo tabata pará bou 
di dje, a haña daño dor di e 
kandela. Brantwer i depor- 
tamentu di investigashon 
forénsiko di KPCN a hasi 
un investigashon mas aleu 
pa detektá kousa di e kan- 
dela. For di e investigashon 
a resultá ku aparatonan ku 


Pikòp na kandela 


tabatin bateria ku a keda 
den e outo, a kousa e kan- 
dela probablemente despu- 
es ku nan a keinta dor di 
kayente di solo. 
Kuerpo Polisial Hulanda 
Karibense (KPCN) i Kue- 
rpo di Bombero Hulanda 
Karibense(BKCN) ta hasi 
un yamada na doñonan di 
vehíkulo pa tuma medi- 
danan preventivo relashoná 
ku e temperaturanan haltu 
e dianan aki. No laga ophe- 
tonan eksplosivo i pelig- 
roso keda den outo manera 
laiter, bleki di limonada, 
aparatonan ku ta uza ba- 
teria, barí di kombustibel 
òf produktonan inamabel. 
Aparte di esaki, ta konsehá 
bentana di outo na un skref 
habrí i stashoná outo mas 
tantu posibel den sombra òf 
protehá si ta posibel ku un 
tapasolo. 

KRALENDIJK 
-- 
Djaweps 14 di sèptèmber 
Misa La Bírgen di Coro- 
moto na Antriol, tabata 
kargá ku intenshon i sele- 
brashon. Promé tabata ku 
Pader Marc Hooijschuur a 
rekordá kon pa promé biá 
el a prediká durante santu 
sakrisio di misa. 
Otro intenshon ku ta- 
batin durante misa tabata 
Allen Sint Jago, kende a 
kumpli 70 aña di bida. 


Misa yen di intenshon i selebrashon 


Tambe 
Grupo 
di 
Orashon Señor de los Mila- 
gros de Buga, a selebrá e 
esta tradishonal riba e fe- 
cha. Nan tabatin un nobena 
i kana yega e dia. 
Pader Marc durante pre- 
dikashi, a pone atenshon na 
kargamentu di krus. “Mo- 
mentu bo ta karga krus, bo 
ta siña kiko ta bida. Karga 
krus ta siñá bo ken ta bo 
amigunan. Karga bo krus 
i sí bo ke logra algu den 


bida, sigui pusha fuerte pa 
dilanti. 
Momentu bo ta duna, bo 
ta sinti mas satisfecho ku 
ora bo ta haña kos. Di un òf 
otro manera nos tur tin ku 
karga nos krus aki na mun- 
du, no tin eksepshon.” 
Pa koroná obra durante 
e misa anochi, dos mucha a 
risibí Promé Santa Komu- 
nion. Kor San Fransisco de 
Asis a animá e selebrashon 
eukarístiko. 

Allen Sint Jago a kumpli 70 aña i a selebrá esaki ku 
famia i konosí. Despues di a risibí bendishon serka Pa- 
der Marc na Misa La Virgin di Coromoto, a kontinuá un 
selebrashon tur afó. 


Allen Sint Jago a selebrá su kumpleaño 

K R A L E N D I J K - 
Ayera, dabièrnè 1 di sèp- 
tèmber, alrededor di 8.1 or 
di mainta, un trùk ku tabata 
transportá gasòil a bòltu na 
altura di Karpata. Diferente 
Trùk di Curoil ta bòltu 


partner di servisio a dirigí 
nan mes na e sitio pa atendé 
ku e situashon. Ambulans 
a transportá e shofùr di e 
trùk pa hòspital pa kòntròl 
médiko. Polis a sera kaya 


pa tur tráko den área. 
Ainda no ta konosí e 
kousa di e aksidente, pues 
polis ta hasiendo su inves- 
tigashon. 
Foto: Live99fm 


K R A LEN DIJ K- - - 
Den oranan di mardugá 
di djabièrnè riba djabièrnè 
1 di sèptèmber sentral a 
risibí notikashon tokan- 
te un bringamentu na un 
establesimentu situá na 
Kaya Grandi. Na yegada 
di e patruya, tabatin hopi 
hende pará pafó i tabata 
mustra ku e bringamentu 
a terminá. Aki tabatin un 
hòmber heridá despues 
ku probablemente e sos- 
pechoso a maltrat’é ku un 
bòter. 
Algun 
ratu 
despues 


Detenshon maltrato ku arma 


atrobe a start un brin- 
gamentu kaminda e so- 
spechoso enbolbí den e 
promé 
bringamentu, 
a 
kuminsá bringa ku un 
otro hòmber. E agentenan 
a haña nan obligá di hasi 
uzo di nan ‘pepperspray’ 
pa para e bringamentu. Na 
e sitio a detené un hòmber 
di inisial L.J.A.A. di 21 
aña di edat pa maltrato i 
maltrato ku un arma. Am- 
bulans a transportá e vík- 
tima ku a resultá herida 
pa hòspital pa tratamentu 
médiko. 

nasementu di Iglesia, for di e 
momento ku Spiritu Santu a 
bini. I ta p’esei Iglesia a nase 
den salida, kier men, mision- 
ero. 
Ta esaki loke nos ta ek- 
spresá kalifikando e di apos- 
tóliko. Pasobra e Apòstel ta 
esun ku ta hiba e Bon Notisia 
di e Resurekshon di Hesus. E 
término aki ta nos rekordá ku 
Iglesia tin su fundamentu den 
e Apòstelnan i den kontinui- 
dat ku nan. Ta e Apòstelnan 
kende a bai i a funda Iglesi- 
anan nobo, a hasi obispunan 
nobo i asina den hinter den 
kontinuidat. 


Awe, nos tur ta den kontinui- 
dat ku e grupo di Apóstolnan 
ku a risibí Spiritu Santu i 
despues a bai den salida pa 
prediká. Iglesia ta mandá pa 
hiba na tur hende e anunsio di 
e Evangelio, kompañá ku si- 
gnonan di ternura i di e poder 
di Dios. Esaki tambe ta de- 
rivá di e evento di 
Pentekòster: ta Spiritu Santu, 
en bèrdat, kende ta superá 
kualkier resistensia, ta vense 
e tentashon di sera bo den bo 
mes, entre esnan poko sko- 
he, i konsiderá bo mes komo 
e úniko destinatarionan di e 
bendishon di Dios. Imaginá 
nos mes ku un grupo di kris- 
tian ta hasi esaki, nos ta es- 
nan elegí, únikamente nos, na 
final nan ta muri, nan ta muri 
promé den alma despues nan 
lo muri den kurpa. Pasobra 
nan no tin bida, nan no ta ka- 
pas di generá ida, otro per- 


sonanan, otro pueblonan, nan 
no ta Apóstolnan. 
I ta e Spiritu kende ta kon- 
dusí nos na e enkuentro ku e 
rumannan, tambe te na esnan 
mas distante den kualkier sen- 
tido, p’asina ku keda kompartí 
ku nos amor, pas, alegria ku 
Señor Resusitá a laga pa nos 
komo regalo. 
Kiko ta impliká, pa nos 
komunidatnan i pa kada un 
di nos, forma parti di un Ig- 
lesia ku ta katóliko i apos- 
tóliko? 
• Na promé lugá, e ta 
nifiká tin den e kurason salbas- 
hon di henter humanidat, no 
sintí bo mes indiferente o 
straño frente a la suerte di tantu 
di nos rumannan, sino habrí i 
solidario pa ku nan. 
• E ta nifiká ademas tin e 
sentido di plenitut, di lo ko- 
mpleto, di e armonia di e bida 
kristian, rechasando semper 
posishonnan parsial, unilater- 
al, ku ta sera nos den nos mes. 
• Forma parti di Iglesia 
apostóliko kier men ser kon- 
siente di ku nos fe tá ankrá den 
e anunsio i testimonio di e me- 
sun Apóstolnan di Hesus. E tá 
ankrá, e ta un larga kadena ku 
ta bini for di einan. I por sinti 
semper mandá, , den komun- 
ion ku e susesornan di e Após- 
tolnan, pa anunsiá, ku e kura- 
son yen di alegria, Kristu y su 
amor na hinter humanidat. 


E ora ei laga nos pidi Señor 
pa renová den nos e don di su 
Spiritu, p’asina ku hinter ko- 
munidat kristian i tur esnan 
batisá sea ekspreshon di san- 
tu mama Iglesia katóliko i 
apostóliko. 


1 Korintionan 13:13:””Mién- 
tras tantu tres kos ta keda; FE, 
SPERANSA I AMOR, pero 
esun di mas grandi ta AMOR”” 


Awe mi kier bisabo: ”Speran- 
sa ta e último kos ku bo mester 
pèrdè”, sinembargo loke ta re- 
markabel ta, ku netamente na 
momento, speransa ta promé 
kos ku nos ta pèrdè. Papian- 
do di speransa ta nifiká ku nos 
ta papia di futuro, nos ta papia 
di nos soñonan ku nos kier pa 
wòrdu realisá den nos bida. 


Mirando e tempu ku nos ta 
bibando aktual, ta nesesario pa 
nos inyektá nos mes ku dosis 
di Speransa. Sin esaki nos por 
nota ku tin un paro den nos 


bida na kual por kondusí ku 
nos ta manda nos sistema di 
bida atras den derota enbes di 
kana den Viktoria. 


Bo a yega di hasi bo mes e 
pregunta aki; tin speransa 
p’ami? òf tin speransa pa mi 
matrimonio? tin speransa pa e 
amistat aki? tin speransa pa mi 
logra algu den mi trabou? tin 
speransa ku por tin kura pa mi 
enfermedat? tin speransa ku 
mi por logra aseptá morto di 
un ser kerí i kontinuá? 


Tin hopi kos ku diariamente 
nos ta puntra nos mes, tin 
speransa ainda pa nos sigui 
lucha? 


Pero awe puntra bo mes kon 
mi por tin speransa? 


Mi por kontestábo, ku si bo 
ta lesando e reflekshon aki ta 
pasombra tin speransa p’abo. 
Speransa ta den bo propio ser 
i bo por logra esaki na promé 
lugá si bo pone full KONFI- 
ANSA DEN DIOS I KADA 
UN DI SU PROMESANAN. 
E ta fiel i kier lo mihó p’abo. 
Bo eksistensia di bida no ta pa 
kasualidat, pero bo tei na bida 
pa motibu ku Señor a krea bo 
ku un propósito. 


Pa e motibu ku hopi di nos ta 
biba sin propósito, ta pone ku 
nos ta pèrdè speransa y ta hiba 
na konsekuensia ku nos no ta 
logra nos soñonan. Na mo- 
mento ku bo no tin un propósi- 
to kla y definí ta desaroyá e 
falta di tin speransa. E difer- 
ensia ta ku na momento ku bo 
sa y ta konsiente di bo 
propósito pasombra bo tin 
enfoke, bo por disfrutá di bo 
presente y kana pa yega bo 
destino di speransa. Konosi- 
endo bo propósito ta duna bo 
speransa, ta oumentá bo FE i 
KONFIANSA. 


Na momento ku bo ta 
deskonosé bo propósito esa- 
ki ta produsí angustia, ansha, 
miedu, insertidumbre, falta di 
Fe i Konfiansa. 


Bo konosé bo propósito? 


Lokual bo tin mester pa bo 
optené speransa ta kambia bo 
aktitut. Ta abo so por skohe 
kual ta e aktitut ku bo kier 
keda mantené den bo bida: 
esun di keda konstantemente 
den kehamentu òf esun di biba 
den e akshon di Grasia di 
Dios. Hopi aktitut ku nos tin 


den nos bida ta rais di kon nos 
ta alimentá nos spiritu i mente. 
Si konstantemente nos ta keda 
skucha i lesa kosnan negativo 
outomátikamente nos reaks- 
hon ta keda negativo. En ka- 
mbio si bo skohe pa lesa i 
skucha kosnan positivo, bo 
akshonnan tambe ta reakshoná 
positivamente. 


Importante: nos bida ta kon- 
sistí di 10% di kosnan ku ta 
pasa den nos bida i 90% di 
kon nos ta reakshoná riba e 
kosnan ku ta pasa den nos 
bida!! 


Un aktitut positivo ta trese 
espektativanan positivo i esa- 
ki ta brinda speransa. Kual 
aktitut abo tin pa ku bo bida? 


Awor no ta solamente konosé 
e propósito, desaroyá un bon 
aktitut, pero ta tambe kontrolá 
palabranan ku nos ta usa. 
Kòrda ku tin poder den kada 
palabra ku nos ta papia pa ku 
nos mes bida. For di nos boka 
por sali solamente dos tipo di 
palabra: Bendishon i Maldis- 
hon, no tin nada por medio. 


Lokual nos bisa ta konvertí 
den e realidat, kisas hopi di nos 
lo no ta kere esaki. Ta hopi 
importante ku bo por papia di 
bo propio persona solamente 
den Viktoria, komo un ganadó, 
un vensedó e manera ku Dios 
kier pa nos ta. Palabranan ku 
nos ta usa ta krea speransa òf 
desperansa. Saminá bo mes i 
wak kual ta e palabranan ku 


Kisas tin biaha bo sa puntra bo mes òf pensa: 


Tin Speransa pa mi? 


mas bo ta usa kontra di bo 
mes? 


Salmo 119:81"”Mi ta an- 
helá Bo salbashon ansiosa- 
mente, den Bo palabra mi ta 
spera”” 


Por último pa bo optené 
speransa bo tin ku aktua den 
FE. Hakobo ta rekordá nos ku 
Fe sin obra ta morto. 


Si bo no tuma akshon den 
bo bida nada lo no sosodé, bo 
tin ku move den e direkshon 
di loke bo kier logra. Tur dia 
di nobo bo tin ku avansá, no 
detené bo mes den e búskeda 
di felisidat, si bo ta kere bo tin 
ku aktua. 


Nos bida ta un biahe ka- 
minda tur dia di nobo nos ta 
siña y na momento ku nos ta 
siña nos ta krese y na momen- 
to ku nos ta krese nos ta dis- 
frutá di e bida. 


Awe ta un bon momento pa 
bo desaroyá bo speransa. 
Wak bo soñonan i kumpli ku 
nan. Kòrda ku bo pasado ha- 
mas por determiná bo futuro. 
Bo traspasonan tampoko no 
por determiná bo futuro. No 
laga ningun sirkunstansia de- 
tené bo i no laga ningun èk- 
sküs goberná bo bida. 


Trata na hasi kambio i laga 
bo pasado pa un futuro mihó. 
Laga pa speransa por bria den 
bo bida. Awe ta bo mihó dia, 
den AMOR I SPERANSA. 
Amèn. 

NOTA INTERNASHONAL 


KRALENDIJK/BED- 
FORD – Zeus, e kachó ma- 
chu di mas grandi na mun- 
du, a muri djamars na edat 
di tres aña. Esaki Guinness 
World Records ta informá. 
E kachó tabata unu Ale- 
man di un meter haltu di 
e sitio Merikano Bedford, 
Texas. El a logra tres título 
mahestuoso komo e kachó 
di mas grandi di mundu 
na 2022 di Guiness World 
Records. Na novèmber e 


NASHONNAN 
UNÍ 
– E krítika riba e dil di 
migrashon ku Union Eu- 
ropeo a sera e zomer akí 
ku Tunesia, ta sigui krese. 
Despues di Nashonnan Uní 
i Parlamento Europeo, Om- 
budsman Europeo tambe ta 
meskla su mes den e dis- 
kushon. Den un karta na 
e komishon, Ombudsman 
ta trese su preokupashon 
grandi tokante e situashon 
humano na Tunesia. 
Kon Komishon Europeo 
por sòru pa violá derecho 
humano na Tunesia i ki dia 
e komishon ta aktua sí sali 
na kla ku esaki ta sosodé. 
Esaki ta dos di e ocho pre- 
guntanan ku Ombudsman 
Europeo a hasi djabièrnè na 
e komishon. 


Ombudsman Europeo tambe ta kritiká 
dil di migrashon ku Tunesia 


E situashon di derecho 
humano na Tunesia ya pa 
hopi tempu ta bou di lup. 
Asina Nashonnan Uní ta 
tene e presidente di Tune- 
sia, Kais Saied, responsa- 
bel pa maneho rasista. Mi- 
grantenan pretu ku ke biaha 
via Tunesia pa Europeo, ta 
keda detené i lagá atras den 
desierto sin awa, kuminda i 
dak. Entretantu kantidat di 
migrante a muri. 


Dil 
E dil di Tunesia ta re- 
servá 900 mion pa sosten pa 
ekonomia makro na Tune- 
sia, ku ekonómikamente ta 
pasando tempunan difísil. 
Union Europeo por duna 
e plaka solamente sí presi- 
dente Saied bai di akuerdo 


ku e fondo monetario inter- 
nashonal tokante e kondi- 
shonnan pa reformashon 
ekonómiko. 
Banda di 900 mion, 
Union Europeo a saka 
tambe ainda 10 mion pa 
maneho di frontera i 10 
mion pa emergensia - 
nansiero direkto. Di esaki 
ainda no a traspasá nada. 
Esaki lo ta tambe a motibu 
dikon te ainda Tunesia no 
tin realmente purá pa tene e 
migrantenan. 
Tòg tin sí kantidat di pla- 
ka ku a traspasá for di me- 
dionan bieu pa ya kuminsá, 
entre otro na Warda Kosta 
di Tunesia, un ámtenar di 
Union Europeo a konrmá 
na NOS. I ta bai bini mas, 
na tur ta trata di mas ku 100 


mion euro, ku no por haña 
bèk den e gastunan di e ak- 
tual Union Europeo. 
Ombudsman ta pidi e 
komishon 
pa 
reakshoná 
promé ku 13 di desèmber 
riba su karta. Un bosero ta 


bisa ku Ombudsman Eu- 
ropeo ke kontestá promé ku 
desèmber. Despues e por 
disidí pa kuminsá un in- 
vestigashon osial. E reko- 
mendashonnan di un inves- 
tigashon asina no ta mará. 


E tabata realmente un kachó spesial 
Zeus e kachó di mas grandi na mundu a muri 


kachó lo a hasi kuater aña, 
pero lástimamente e no a 
logra selebrá su di kuater 
aña. 
Despues di un oper- 
ashon ku e bestia mester a 
hasi debí na kanser, Zeus a 
haña infekshon na pulmon. 
Djamars el a muri ku su 
kabes den skochi di su bas 
Brittany. 
Brittany a haña e kachó 
for di su ruman hòmber. E 
ta bisa: “Zeus realmente 


tabata un kachó spesial. E 
tabata trankil, yen di amor, 
hopi kabesura, pero semper 
kontentu pa mira su famia i 


hopi di su amigunan. Zeus 
tabata gosa di bida, e tabata 
kla pa enfrentá e guera kon- 
tra kanser i tabatin e mihó 


dòkternan i enfermeranan 
trahando rònt di oloshi pa 
yud’é. Pero nalmente e ta- 
bata gewon muchu malu.” 

STATIA/SABA/ST. MAARTEN 


THE BOTTOM – E 
DJ popular i bon konosí, 
DJ Osocity, kende a hasi 
impakto durante su bishita 
resien na Saba i Sint Eusta- 
tius, a krea video koutivadó 
pa ámbos isla, ku a generá 
atenshon mundialmente, ku 
e video di Saba surpasando 
2 mion view. 
Den un akto di genero- 
sidat, DJ Osocity a anunsiá 
ku e ta hasi un donashon di 
0 dòler pa aktonan di 
karidat na ámbos isla. Pa 
Statia el a dividí e fondo 
pa diferente fundashon i 


DJ Osocity ta hasi donashon na Lions 


pa Saba el a skohe un fun- 
dashon, Saba Lions Club. 
Durante 
rmamentu 
di e proyekto ‘Meals on 
Wheels’, a hasi e donashon. 
“Saba i Statia ta ekstendé 
nan gratitut pa DJ Osocity 
pa su generoso donashon. E 
generosidat demostrá dor di 
DJ Osocity ta un rekordato- 
rio kon un persona por hasi 
diferensia 
signikativo, 
inspirando nos tur pa kon- 
tribuí positivamente den di 
nos komunidatnan,” Direk- 
tor di Turismo di Saba, Ma- 
linda Hassell, a bisa. 


PHLIPSBURG -- Inisi- 
ando un aña Parlamenta- 
rio nobo, Promé Minister 
Silveria Jacobs a pidi pa 
laga tur hende demostrá i 
sigurá bon representashon 
di e hende ku a hura pa 
sirbi na tur nivel. 


Un isla, un hende, un destino 
Jacobs: “Ta un honor 
pa guia e biahe akí i mi lo 
kontinuá kona riba boso 
tur pa logra nos meta- 
nan pa e hende di Sint 
Maarten. 
Nos ta unu, un isla, un 
hende, on destino.” 


PHILIPSBURG 
– 
“Awe no solamente ta mar- 
ka un kapítulo nobo den 
nos staf ku ta drenta, pero 
tambe un staf renobá di in- 
tegridat nansiero pa nos 
nashon. Na nos miembro- 
nan di tim nobo, boso fun- 
shon awe ta mas ku palabra. 
E ta un kompromiso pa ta 


Staf nobo pa integridat finansiero 


guardiante di e nansa 
di nos nashon, segurando 
transparensia i aktua sem- 
per na e mihó interes di nos 
siudadanonan. 
E ròl akí ta karga peso 
i ta signikante,” Minister 
di Finansa, Ardwell Irion, 
a bisa. 
E minister a sigui bisa, 


nos ta pará na bíspera di 
retonan nansiero i opor- 
tunidatnan. Manera nos ta 
nabegá nan, boso no ta so, 
e ministerio di huntu ku 
boso, dunando sosten pa 
boso ekselensia. Kòrda, e 
no ta solamente tokante si- 
fra i konansa, diligensia i 
vishon. 


PHILIPSBURG – Du- 
rante 
e 
resepshon 
na 
okashon di aña Parlamenta- 
rio nobo, a entregá e premio 
Presidente di Parlamento pa 
komportamentu ehemplar, 
abilidat di liderazgo, mes- 
kos tambe komo kontribu- 
shon na e komunidat. 
E aña akí, Presidente di 
Parlamento, Sidharth Bi- 
jlani, a presentá Nysette 
Gomes ku e premio. Komo 
ku aktualmente e ta studi- 


Premio Presidente di Parlamento pa Nysette Gomes 
ando afó, e no por tabata 
presente pa risibí su premio. 
Su mama, Lisette Carty, 
tabata presente na e resep- 
shon pa risibí e premio na 
su nòmber. 
Djamars 
a 
presentá 
Gomes ku e premio Presi- 
dente di Parlamento 2023 
komo rekonosementu pa 
su logronan akadémiko i 
liderazgo di abilidatnan 
eksepshonal na edat yòn, su 
abilidat pa komunikashon 


efektivo, kolaborá pa in- 
spirá otro, su kompromiso 
pa promové demokrasia 
Parlamentario, 
defensor 
di transparensia i fomentá 
kambio positivo den e ko- 
munidat. 
Na 2022-2023, Gomes a 
gradua ku honor den kul- 
tura i ekonomia i a resultá 
komo un studiante tòp di 
VWO 6 na Milton Peters 
College (MPC). El a par- 
tisipá aktivamente komo 
un miembro aktivo den e 


tim di debate di MPC i ta- 
bata un di esnan den e tòp 
sinku di e debate den e klup 
di skol. E tabata tambe e 


promé oradó durante Inter- 
scholastic Debate Competi- 
tion, tené pa Parlamentario 
Hubenil. 

ORANJESTAD -- Dia- 
huebs mainta Minister di 
Turismo y Salud Publico 
a tene un conferencia di 
prensa na Malmok. E man- 
datario a anuncia e continu- 
acion di e proyecto di Mal- 
mok Boardwalk. 
Manera ta conoci e 
maneho di Minister Odu- 
ber ta pa sigui inverti den 
embeyecemento di Aruba 
su infrastructura pa asina 
eleva e producto Aruba. 
Minister Oduber a duna 


Minister Dangui Oduber: 
Pronto ta ehecuta fase 3 y 4 di proyecto Malmok Boardwalk 


di conoce cu e proyecto di 
Malmok Boardwalk a wor- 
do parti den 6 fase. E fase 
1 y 2 di e proyecto ya caba 


a wordo entrega y awor ta 
bay continua cu fase 3 y 4. 
E meta di e boardwalk sem- 
per tabata pa mehora e si- 


guridad di e area pa ambos 
turista y localnan. 
Danki na e boardwalk 
tur hende por ta mas sigur 
ora nan, sea cana of core 
bais riba e caminda pa- 
noramico aki di nos isla. 
Proyecto 
Malmok 
Boardwalk ta wordo re- 
alisa cu fondonan di Tour- 
ism Product Enhancement 
Fund (TPEF). Den fase 3 
di e proyecto di Malmok 
Boardwalk lo bay em- 
beyece e area na comienso 
di e boardwalk y unda tin 
e pasarela di palo cu ora, 
pergola y banki. E idea ta 
pa uza matanan cu ta auten- 
tico di Aruba. 
Segun e mandatario, si 
tur cos ta bon, DOW lo pu- 
blica e destaho publico di 
fase 3 na n di september. 
Den fase 4 di e proyecto lo 
bay conecta e boardwalk cu 
Ritz Carlton. E idea ta cu 
den e parti aki di e board- 
walk lo bay pone palo di 
coco. Esaki lo crea un buni- 
ta pasarela conectando cu 
Ritz Carlton. 
E plan ta pa e destaho 
publico di fase 4 wordo pu- 
blica den e prome kwartaal 


di aña 2024. 
TPEF 
(Tourism 
Pro- 
ducht Enhancement Fund) 
ta un fondo cu ta dirigi pa 
mehora producto Aruba, 
esaki nan ta hacie pa medio 
di inversion. TPEF ta in- 
verti den conscientisacion, 
por ehempel den Stimami 
Sterilisami, cu ta e pro- 
grama di sterilisa cacho cu 
pushi. Tambe nan ta inverti 
den nos herencia y atrac- 
cion, manera ta e proyecto 
di renobacion di nos Museo 
Arkeologico Nacional. Nan 
ta inverti den siguridad y 
den tene nos costanan lim- 
pi. Tur esaki ta yuda eleva e 
producto turistico cu Aruba 
ta ofrece na nos turistanan. 
Minister 
Oduber 
a 
gradici e comision di in- 
frastructura cu ta trahando 
duro pa ehecucion di tur e 
proyectonan di mehoracion 
y embeyecemento. 
E mandatario a duna 
gradicimento 
tambe 
na 
henter e Board di TPEF pa 
sostene tur su proyectonan. 
Danki pa aproba e proyec- 
tonan conforme e vision y 
maneho di Ministerio di 
Turismo. 


ORANJESTAD - Dia- 
huebs mainta, Prome Mi- 
nister Evelyn Wever-Croes 
hunto cu Minister di Husti- 
cia Rocco Tjon, y Minister 
di Asuntonan Economico 
Georey Wever a reuni cu 
representantenan di Banco 
Central riba e tema di si- 
guridad cibernetico. 
Manera ta conoci, esaki 
ta un tema importante ya 
cu Aruba den pasado, ta- 
bata victima di un atake 
cibernetico, cu a causa hopi 
daño. Sra Kristel de Nobre- 
ga, Manager Information 
Security, na Banco Central 
di Aruba a presenta un tesis 
riba e tema aki, cu a sirbi 


Gobierno a reuni ku Banco Central 
Con pa prepara miho pa atake cibernetico 


como guia pa Gobierno 
hunto cu Banco Central in- 
tercambia ideanan, con pa 
prepara Aruba pa ta mas 
fuerte na momento cu mes- 
ter enfrenta atakenan asina. 
Prome Minister a indi- 
ca cu e reunion tabata uno 
positivo, y cu Gobierno lo 
sigui pone atencion riba e 
tema aki. E ta importante 
pa nos muchanan desde 
chikito caba, ta conscien- 
te cu cada "click" cu nan 
haci riba computer ta pone 
nan na risico di un atake 
cibernetico. Hopi biaha nos 
muchanan ta riba tablet of 
telefon, na unda cu si no tin 
un "netwerk" su tras e lo 


ta limita te ey, pero si den 
caso tal tin un netwerk, un 
atake lo por haci hopi daño 
den e data di esaki. 
"E ta nos compromiso, 
como Gobierno pa duna tur 


informacion necesario di e 
tema aki na henter comuni- 
dad, conscientisando asina 
tur hende di e peliger di 
atakenan cibernetico. Pa e 
motibo aki, Gobierno hunto 


cu Banco Central lo sigui 
intercambia ideanan, con 
pa prepara Aruba contra 
atakenan asina mas efec- 
tivamente posibel", Prome 
Minister a expresa. 

ARUBA 
HULANDA 


BRABANT – E servi- 
sio di inspekshon nashonal 
di protekshon di animal, 
LID, a kita 16 kachó for 
di nan doño den un kas na 
Maashorst den Brabant. E 
inspekshon a aktua pasobra 
apesar di atvertensianan 
anterior, e kas a keda hole 
stinki na holó di urina pen- 
etrante. Esaki ta bini komo 
ku e kachónan mester hasi 
nan nesesidat den e kas i e 
urina ta penetrá den e ur- 
nan di palu. Esaki tabata 
sòru pa holó di amoniak 
fuerte. 
Djabièrnè 
último 
In- 
spekshon i Polis a bai ku 


Inspekshon ta kita 16 kachó for di nan doño 


11 kachó adulto i sinku yu 
ku tabata kana rònt den e 
kas. E doño di kas a haña 
un prosèsverbal. Resiente- 
mente e inspekshon a aktua 
den mesun tipo di kaso na 
Echt-Susteren. Ei nan un 
kantidat grandi di kachó 
i pushi mester a hasi nan 
nesesidat den e kas. Dia 18 
di ougùstùs Inspekshon a 
bai ku tur e bestianan, 1 
kachó, 9 pushi i un lora. 
Segun Inspekshon dor di 
no limpia sushi i urina di e 
bestianan, esaki por kondu- 
sí na daño di salú pa hende 
e bestia i te daño serio na 
e kas. 


AMSTERDAM – Polis 
a detené dos mucha hòmber 
Dos mucha detené pa morto 


di 13 i 1 aña, pa morto di 
un hòmber di 42 aña, kende 
a haña seriamente heridá 
ku den klenku di kaya riba 
su kabes n di ougsts 
na Amsterdam-Noord. E 
víktima a muri algun dia 
despues den hospital. Ta so- 
spechá e muchanan di mas 
insidente di violensia den 
Amsterdam-Noord. 
Durante e anochi di 26 
pa 27 di ougùstùs, hende- 
nan den besindario a haña 
e hòmber seriamente heridá 
na su kabes riba NDSM- 
Plein. A reanim’é na e si- 
tio i el a muri dia promé 
di sèptèmber den hospital. 
E hòmber di Turkia tabata 
tata di kuater mucha yòn. 
Polis despues di inves- 
tigashon, a detené e dos 
muchanan pa morto di e 
hòmber. Banda di esei ta 


sospechá nan di ladroni- 
sia riba kaya riba i den be- 
sindario di NDSM-terrein. 
Ta investigando sí ainda 
nan tin di aber ku otro la- 
dronisia di kaya durante e 
último periodo. 
Polis 
tin 
indikashon 
tambe ku e sospechosonan 
a hòrta un bandera di re- 
genbog riba Bongerdkade, 
a pega esaki na kandela i 
tir’é den un kònteiner di su- 
shi. Ku esaki nan lo a hasi 
nan mes kulpabel na insul- 
to, ladronisia, destrukshon i 
pegamentu di kandela. 
Djaweps Hues Komisa- 
rio a disidí ku e muchanan 
mester keda 14 dia mas 
será. 


GRONINGEN – Un 
di dos temblor riba un dia 
a tuma lugá na Zandeweer 
den nort di Groningen. 
Djabièrnè mèrdia banda di 
mitar di tres, a tuma lugá 
un temblor di forsa 1.9, 
KNMI ta informá. 
Anteriormente den o- 
ranan di mainta tambe a 
tuma lugá un temblor ku 
forsa 2.0. Pa ámbos tem- 


Di dos temblor riba un dia 


blor tabatin un episentro 
riba tres kilometer di pro- 
fundidat. Segun KNMI, e 
temblornan akí tin di aber 
ku generamentu di gas den 
region. Sí tabatin daño na 
kasnan, ainda no ta konosí. 
Ta konsehá hendenan pa 
kana rònt den kas i notiká 
eventual daño na Instituut 
Mijnbouwschade Gronin- 
gen. 

ARUBA 
KORSOU 


WILLEMSTAD 
– 
Den su afan pa yega na 
preis hustu, Minister di 
Desaroyo Ekonómiko, sr 
Ruisandro Cijntje, a en- 
kargá Ministerio di Desa- 
royo Ekonómiko (MEO) 
pa hasi un “nulmeting” 
riba benta di piská. 
Durante siman, inspe- 
ktornan di MEO lo inisiá 
ku bishita na tur e dife- 
rente bendedónan di piská 
den e kadena di oferta di 
piská pa inventarisá dife- 
rente data importante. En- 
tre otro lo registrá frekue- 
nsia di benta di tipo di 
piská, si e ta wòrdu ofresé 
riba eis òf kongelá i tambe 
e preis ku e piská ta wòrdu 
ofresé na e diferente kum- 
pradónan. 
Meta prinsipal ta pa 
por determiná si tin ku 


Minister ke sigurá preis hustu 
MEO ta inisiá investigashon riba benta di piská 


regulá preis di piská i si ta 
sí, kua tipo di piská i den 
ki kondishon. Den komien- 
so di añanan 80 ta último 
bía ku a regulá ku preis 
di piská. Den un eventual 
regulashon di preis di piská 


lo tene kuenta ku interes 
di tur esnan enbolbí den e 
kadena di benta di piská. 
Pero spesialmente ku e 
interes di e konsumidó pa 
asina subi akseso na kon- 
sumo di piská. 


WILLEMSTAD-- Du- 
rante di un seremonia o- 
sial na osina prinsipal di 
TUI Dutch Caribbean Kòr- 
sou, 18 personal di kabina 
nobo di TUI y a risibí nan 
'Wing'. 
Esaki ta niká ku nan a 
konkluí nan estudio di per- 
sonal di kabina na TUI ku 
éksito i nan ta kla pa ku- 
minsá funshoná komo parti 
di e tripulante na bordo di 
TUI. E grupo di kolega en- 
tusiasmá lo ta dediká pa 


Nan lo ta riba ruta Kòrsou-Amsterdam 
18 Personal di kabina a finalisá estudio 


laborá spesíkamente riba 
e ruta entre Kòrsou i Am- 
sterdam. Na e momentu aki 
tin 11 buelo pa siman for di 
i pa Kòrsou i for di novèm- 
ber esaki ta bira 14. 
Konsientemente TUI a 
opta pa amplia su tim ku 
tripulante lokal. Ku nan 
karisma, servisio i kono- 
sementu di idioma nan ta 
pèrkurá pa trese un sinti- 
mentu kaluroso i konforta- 
bel serka e pasaheronan na 
bordo. 


WILLEMSTAD--Ko- 
mishon Sentral di Parla- 
mento a kontinuá ku deli- 
berashon ku gerensia di 
SVB enkuanto e maneho pa 
ekskluí vitamina i mineral 
pa aseguradonan di BVZ. 
Djárason 13 di sèptèmber, 
Miembronan di Parlamento 
a bin huntu den un Komi- 
shon Sentral pa deliberá ku 
gerensia di SVB enkuanto 
e maneho pa ekskluí vi- 


WILLEMSTAD – Pro- 
mé Minister sr. Gilmar Pi- 
sas a entregá sertikado na 
3 hende di mayor edat ku a 
nalisá e kurso di Smart- 
phone digitalisering”. 
Ta trata aki di un ini- 
siativa di Reda Sosial. Ta 
importante pa mira kon un 
grupo di hendenan di ma- 


35 Kursista a finalisá kurso digitalisashon 


yor edat, ta enbolbí i par- 
tisipá na kursonan pa ku e 
parti di digitalisashon. 
E kursistanan por hasi 
uso di nan "Smartphone", 
hasi pedido i sitanan ku 
nan ta deseá "online". Nan 
a siña komuniká ku nan 
famianan den eksterior i 
hasi pagonan via telefòn. 


A deliberá riba vitamina i mineral 
Komishon sentral a reuní 
ku gerensia BVZ 


tamina i mineral pa asegu- 
radonan di BVZ. 
Durante e reunion, ge- 
rensia di SVB a duna kon- 
testa riba e preguntanan 
hasí dor di Miembronan di 
Parlamento den e promé 
tanda. 
Despues, 
Miembronan 
di Parlamento a hasi pre- 
guntanan adishonal den e 
di dos tanda, kual gerensia 
di SVB a kontestá mesora. 

ARUBA 
DEPORTE 


KRALENDIJK 
-- 
Djaweps atardi e grupo 
ku ta bai organisá e esta 
tradishonal di Regata, a 
papia ku prensa. E aña 
akí ta organisá e aktivi- 
dat 7 dia na kaminda pa 
hasi algu hopi grandi na 
e selebrashon di 60 aña 
Regata. 
Na e okashon a papia 
Diputado James Kroon. 
“Awe nos ta dilanti Re- 
gata . Ta e mesun tim 
ta presente pa organisá 
e aktividat. Gobièrnu i 
SKAL a skohe e mesun 
tim pa un Regata na nivel 


Regata 56 ta bira shete dia 
Regata ta primintí di bira grandi 


manera nos a kustumbrá 
di dje, e parti riba laman i 
e festival anochi riba tera. 
Sinku aña e tim ta bai a- 
tendé ku Regata. Di parti 
Gobièrnu nos tei pa sos- 
tené. Di e manera akí un 
biá mas un esta di Bo- 
neiru riba nivel.” 
Timotheo 
Silbierie, 
hefe di Edukashon i Bie- 
nestar. 
“Mi ta gradisí pa nos ta 
bai selebrá un Regata 
bunita. E ta un tradishon. 
Por mira hóbennan sigui 
desaroyá den e deporte 
riba laman, muchanan ta 


bai kompetí den eksterior. 
E aña akí e parti deporte 
no ta solamente riba la- 
man, pero tambe ku ak- 
tividat di sòftbòl, tour di 
motosaikel, torneo di bo- 
las i kompetensia di fever 
na e parke di fever.” 
Papito Thomas, hefe 
di SKAL: “Regata ta bon 
konosí pa komunidat. Di 
parti SKAL nos a sigui 
ku e grupo akí pa e esta 
sigui bira grandi. Tantu 
riba laman i riba tera, ta 
bai tin hopi aktividat. Di 
e manera akí prepará pa 
nos hasi edishon di 60 


aña di Regata grandísi- 
mo. Nos ta spera e di dos 
siman di òktober hopi 
hende for di eksterior na 
Boneiru pa Regata.” 
Licetha ‘Liesje’ Sara- 
goza, presidente Stich- 
ting Aquaspeed Bonaire 
Windsurfers, a yama dan- 
ki na tur e spònser. Danki 
pa e konansa na nos. El 
a papia di e programa di 
dianan di Regata. Ta ku- 
minsá 6 di òktober ku e 
parti di inskripshon. Riba 
nan wèpsait Bonairere- 
gata por haña mas infor- 
mashon. 
Jiwan 
Gonesh: 
“E 
momentu a yega. Hopi 
ta puntra i bisa Regata 
2023 ta na soño. Pero ya 
hopi ratu ta trahando pa 
organisá e esta akí. Di 
parti Festival di Regata 
, nos ta kuminsá for di 
djadumingu ku tokamen- 
tu i bendementu di kos na 
Parke Wilhelmina. 
Djárason ta kuminsá 
ku bandanan lokal, sera 
ku ERA e promé anochi. 


Asina ta sigui. Irsais ta 
bai pone un show eksep- 
shonal e último anochi di 
Festival di Regata 2023. 
Tambe ta bai tin un 
‘Boat party’. E interes ta 
mustra hopi haltu. Awor 
ta bai organisá algu bon 
pa na 60 aña Regata e ta 
bira mas grandi.” 
Anne Marie di FWNB 
a bisa e ta kontentu pa 
kontribuí i sostené e even- 
to grandi di Regata. “Mi 
ta deseá tur hopi éksito i 
ku e aña aki e aktividat ta 
un éksito.” 
Crystal Willems di 
Guardian Group Market- 
ing & Communications 
Ocer: Huntu nos ta 
traha pa un futuro bri- 
ante. Nos ke mira komu- 
nidat sigui desaroyá. Nos 
ke trese e hendenan huntu 
pa selebrá. 
Ta un honor pa forma 
parti di e esta akí. Nos 
ta kontentu pa sigui krese 
ku e Regata. Pueblo bin 
gosa pa nos topa i disfrutá 
di Regata 2023.” 


KRALENDIJK 
-- 
Aki ta sigui informashon 
pa dia i orario ku e pista 
pa fever na Onima ta 
habrí pa públiko. Duran- 
te wikènt aki, esta awe 
djasabra 16 i djadumingu 
17 di sèptèmber, pista ta 
habrí di 4’or di atardi pa 
7’or di anochi. 
Otro siman ta kuminsá 
habri e pista pa trein riba 
tur 
djamars, 
djaweps, 
djasabra i djadumingu, 
for di 4’or di atardi pa 7’or 
di anochi. 
Tur djasabra, kumin- 
sando 23 di sèptèmber, 
solamente e outonan re- 
mote controle por hasi 
uzo di e pista. 
Ta sugirí pa tur hende 


Skema pista pa fever 


tene kuenta ku e parti di 
seguridat ku ta na promé 
lugá. 
Si esei no ta e kaso, no 
ta posibel pa hasi uzo di 
e pista, sea pa praktiká òf 
kompetensia. 
Tur vehíkulo mester ta 
na òrdu i tambe e shofùr 
mester tin hèlm, karson 
largu i un kèts, òf sapatu 
stabil. 
E kontròl ta estrikto i 
mester sigui òrdu di esun 
responsabel pa loke ta 
sosodé riba e pista. 
Momentu ku riba tur 
fecha menshoná no tin 
aktividat pa un òf otro 
motibu, ta avisá esaki na 
tempu. 

BONEIRU - Ántes i awor 


Kas i tienda di Djòs Hart 


E edifisio aki tabata kas i tienda di José (Djòs) 
Hart. E famia a biba riba e di dos piso, miéntras 
ku parti abou tabatin un tienda di komestibel, 
i parti patras un sekshon di loke tabata yama 
despues ‘hardware’, manera tabla, hèrmènt i ma- 
terial di konstrukshon. 
Persona kende a traha hopi den e tienda aki ta- 
bata Toni Nicolaas, un señora di Nort di Saliña. 
Hopi aña Toni a para den e tienda aki, na unda 
tabata bende tambe patia, pampuna, melon i otro 
produktonan di Onima, plantashi di Djòs. 
E edifisio aki promé tabata di Hermanos Craane, 
kompania konsistiendo di Cai i Nechi Craane. 
Na momentu ku nan a bai for di Boneiru nan 
a bende diferente di nan edifisio, kunuku i 
plantashinan ku famia Hart. 
Ya for di siglo 18 famia Hart tabata bibá na Bonei- 
ru. E famia aki tabata doño di hopi propiedat den 
Playa, tambe barku i plantashi. Barkunan manera 
Ligia, Fedalma, Hughes, Kralendijk i Willemstad. 
Nan plantashinan tabata entre otro Karpata, O- 
nima, Colombia, Den Bon i mas. Djòs Hart tabata 
forma parti di e kompania Jozef Hart Sons, huntu 
ku su ruman hòmber i muhénan. 


(Kompilá pa: Joëla Kroonstadt) 


